
Elektroniskā dokumenta parakstīšanas datums
ir pēdējā pievienotā droša elektroniskā paraksta un laika zīmoga datums

Labklājības ministrija (turpmāk – Pasūtītājs), vienotais reģistrācijas Nr.90000022064, tās valsts sekretāra Ingus Allika personā, kurš rīkojas saskaņā ar Ministru kabineta 2004.gada 27.janvāra noteikumiem Nr.49 “Labklājības ministrijas nolikums”, no vienas puses, un
Sabiedrība ar ierobežotu atbildību “Komunikācijas aģentūra” (turpmāk – Izpildītājs), tās valdes locekles Signes Reinholdes-Āboliņas personā, kura rīkojas saskaņā ar statūtiem, no otras puses, abi turpmāk kopā saukti – Puses, bet katrs atsevišķi – Puse,
[bookmark: _Hlk140776211]savstarpēji vienojoties, bez maldības, viltus un spaidiem, pamatojoties uz iepirkuma “Informatīvā kampaņa par adoptētā bērna identitāti”, ID Nr. LRLM 2024/21, (turpmāk – iepirkums) iesniegto Izpildītāja piedāvājumu, noslēdz šādu līgumu (turpmāk – Līgums):
1. Līguma priekšmets un termiņš 
1.1. Pasūtītājs uzdod, bet Izpildītājs kā krietns un rūpīgs saimnieks ar saviem intelektuālajiem un materiāltehniskajiem līdzekļiem apņemas veikt informatīvo kampaņu par adoptētā bērna identitāti un tās atklāšanas nozīmīgumu bērna labvēlīgai attīstībai (turpmāk – Pakalpojums) saskaņā ar Tehnisko specifikāciju (Līguma 1. pielikums), Izpildītāja iepirkumā iesniegto Tehnisko piedāvājumu (Līguma 2. pielikums), Finanšu piedāvājumu (Līguma 3. pielikums) un atbilstoši informatīvās kampaņas aktivitāšu, izvēlēto mediju, komunikācijas kanālu un to instrumentu plānam un laika grafikam, kas pēc Pušu parakstīšanas kļūst par šī Līguma neatņemamu sastāvdaļu. 
1.2. Pakalpojuma sniegšanas vieta – Latvijas Republika. 
1.3. Pakalpojuma izpildes laiks: ne vēlāk kā līdz 2024. gada 20. decembrim. 
1.4. Risku par Līgumā neparedzētiem pakalpojumiem, kas nepieciešami Līguma pilnīgai izpildei, uzņemas Izpildītājs, tai skaitā neparedzēto darbu izmaksas, kuras nav iekļautas līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā un kuras izriet no Līguma objekta apraksta arī tad, ja tās nav tieši norādītas Līgumā.
2. Līguma summa un samaksas kārtība
2.1. Līguma cena par Pakalpojuma sniegšanu ir 16 361,63 EUR (sešpadsmit tūkstoši trīs simti sešdesmit viens euro un 63 centi) un pievienotās vērtības nodoklis 21% (divdesmit viena procenta) apmērā (turpmāk – PVN), t.i., 3435,94 EUR (trīs tūkstoši četri simti trīsdesmit pieci euro un 94 centi), kas kopā ir 19 797,57 EUR (deviņpadsmit tūkstoši septiņi simti deviņdesmit septiņi euro un 57 centi) (turpmāk – Līguma summa).
2.2. Pasūtītājs samaksu par Līguma noteikumiem atbilstošu kampaņas uzdevumu izpildi veic šādā kārtībā:
2.2.1. 20% jeb 3959,51 EUR (trīs tūkstoši deviņi simti piecdesmit deviņi euro un 51 cents) ar PVN apmērā 10 (desmit) darba dienu laikā pēc tam, kad izstrādāta un pirms tās īstenošanas saskaņota ar Pasūtītāju informatīvās kampaņas koncepcija (tehniskās specifikācijas 5.1., 5.2. apakšpunkts) un Pušu abpusēji parakstīta nodošanas un pieņemšanas akta un Izpildītāja rēķina saņemšanas, pārskaitot naudas summu Izpildītāja rēķinā norādītajā kredītiestādes kontā. Rēķinā papildus obligātajiem rekvizītiem Izpildītājs norāda Līguma numuru un datumu. 
2.2.2. 80% jeb 15838,06 EUR (piecpadsmit tūkstoši astoņi simti trīsdesmit astoņi euro un 06 centi) ar PVN apmērā 10 (desmit) darba dienu laikā no Pakalpojuma gala Nodevuma Pušu abpusēji parakstīta nodošanas un pieņemšanas akta un Izpildītāja rēķina saņemšanas, pārskaitot naudas summu Izpildītāja rēķinā norādītajā kredītiestādes kontā. Rēķinā papildus obligātajiem rekvizītiem Izpildītājs norāda Līguma numuru un datumu. 
2.3. Pēc Pakalpojuma pilnīgas izpildes Izpildītājs 5 (piecu) darba dienu laikā iesniedz Pasūtītājam no savas puses parakstītu Pakalpojuma nodošanas un pieņemšanas aktu (turpmāk – Akts) divos eksemplāros un rēķinu.
2.4. Līguma summā ir ietverti visi ar Pakalpojuma sniegšanu saistītie izdevumi, t.sk. personāla izmaksas, nodokļi, organizatoriskās un tehniskās izmaksas (rakstu un/vai sižetu sērija, īsie video stāsti, fotogrāfiju banka u.c.), biroja izmaksas, televīzijas sižetu pārraides izmaksas televīzijā, radio sižetu pārraides izmaksas radio, rakstu sagatavošana presei un tā publicēšana medijos, kā arī visas ar to netieši saistītās izmaksas (dokumentācijas drukāšana, transporta pakalpojumi, sakaru izmaksas u.c.).
2.5. Pasūtītājs 10 (desmit) darba dienu laikā pārbauda Aktā norādīto informāciju par faktisko Pakalpojuma izpildi un atbilstību Līguma noteikumiem un paraksta Aktu, ja sniegtajā Pakalpojumā nav konstatēti trūkumi vai nepilnības. Ja Pasūtītājs konstatē sniegtajā Pakalpojumā neatbilstības, tad Pasūtītājs 2 (divu) darba dienu laikā pēc trūkumu vai neatbilstību konstatēšanas ar elektroniskā pasta starpniecību rakstveidā informē par to Izpildītāju. Konstatētos trūkumus Izpildītājs novērš uz sava rēķina, ne vēlāk kā 5 (piecu) darba dienu laikā. Puses var abpusēji rakstveidā vienoties arī par citu konstatēto trūkumu vai nepilnību novēršanas termiņu. Ja Izpildītājam jāmaksā līgumsods, tad, parakstot Aktu, tiek norādīts līgumsoda apjoms un Pasūtītājs vienpusēji ietur līgumsodu no gala norēķina summas.
2.6. Rēķinu Izpildītājs sagatavo un iesniedz 3 (trīs) darba dienu laikā pēc Akta abpusējas parakstīšanas, papildus obligātajiem rekvizītiem norādot Līguma numuru un datumu.
2.7. Norēķina pamats ir abpusēji parakstīts Akts. Norēķinu ar Izpildītāju par Pakalpojumu Pasūtītājs veic ar pārskaitījumu uz Līgumā norādīto Izpildītāja norēķina kontu kredītiestādē 10 (desmit) darba dienu laikā pēc Izpildītāja rēķina saņemšanas.
2.8. Par samaksas veikšanas dienu tiek uzskatīta diena, kad Pasūtītājs ir veicis pārskaitījumu uz Izpildītāja Līgumā norādīto norēķinu kontu kredītiestādē.
2.9. Izpildītājs, sniedzot Pakalpojumu, ņem vērā, ka kampaņas atskaite kopā ar saskaņotu Aktu un rēķinu jāiesniedz ne vēlāk kā 2024. gada 30. novembrī.
2.10. Līguma pirmstermiņa izbeigšanas gadījumā samaksa tiek veikta tikai par faktiski sniegto Pakalpojumu vai tā daļu, kas ir uzskaitīta abpusēji parakstītā Līguma pirmstermiņa izbeigšanas aktā.
3. 3. Pušu pienākumi un tiesības
3.1.     Izpildītāja pienākumi un tiesības:
3.1.1. ne vēlāk kā 2 (divu) nedēļu laikā no Līguma noslēgšanas brīža izstrādāt un saskaņot ar Pasūtītāju Pakalpojuma sniegšanas Plānu, pamatojoties uz Izpildītāja piedāvāto kampaņas koncepciju un plānotajiem kampaņas produktiem. Pēc Plāna saskaņošanas tas kļūst par neatņemamu Līguma sastāvdaļu;
3.1.2. sniegt Pakalpojumu atbilstoši Līguma noteikumiem, Līguma 1. un 2. pielikuma prasībām un Plānam;
3.1.3. iesaistīt Pakalpojuma izpildē speciālistus, kuri norādīti Izpildītāja iepirkuma piedāvājumā. Izpildītājs ir pilnībā atbildīgs pret Pasūtītāju par speciālistu darba kvalitāti, kas iesaistīti Pakalpojuma izpildē;
3.1.4. organizēt Pakalpojuma sniegšanu atbilstoši Izpildītāja iesniegtajam piedāvājumam;
3.1.5. ievērot Pasūtītāja sniegtos priekšlikumus un norādījumus Pakalpojuma izpildes laikā;
3.1.6. neizpaust trešajām personām Līguma izpildes laikā iegūto informāciju;
3.1.7. [bookmark: _Hlk126158240]nodrošināt, ka, noslēdzot Līgumu un Līguma darbības laikā, Izpildītājs ievēro personas datu aizsardzību regulējošajos normatīvajos aktos noteiktās prasības un uz Izpildītāju attiecināmus pienākumus. Izpildītājs uzņemas pilnu atbildību par trešo personu personas datu aizsardzības prasību ievērošanu Līguma izpildē (audio, video, foto u.c. materiāliem) un turpmākā lietošanā;
3.1.8. patstāvīgi veikt norēķinus ar Līguma izpildē iesaistītajiem apakšuzņēmējiem;
3.1.9. saskaņā ar Līguma nosacījumiem saņemt samaksu par faktiski sniegto Pakalpojumu vai tā daļu, kas izstrādāta atbilstoši Līguma un tā pielikumu noteikumiem.
3.2. Pasūtītāja pienākumi un tiesības:
3.2.1. Līgumā noteiktajā apmērā, kārtībā un termiņā apmaksāt Izpildītāja iesniegto rēķinu;
3.2.2. sniegt Izpildītājam informāciju, kas nepieciešama Līguma izpildei;
3.2.3. izvērtēt sniegtā Pakalpojuma atbilstību Līgumā un tā pielikumos noteiktajām prasībām;
3.2.4. ne vēlāk kā 3 (trīs) darba dienu laikā pēc sniedzamā Pakalpojuma sagataves saņemšanas saskaņot, vai, ja nepieciešams, sniegt Izpildītājam informāciju par nepieciešamajiem papildinājumiem un precizējumiem sniedzamajā Pakalpojumā;
3.2.5. ne vēlāk kā 2 (divas) darba dienas pēc sniedzamā Pakalpojuma sagataves atkārtotas saņemšanas, ja ir veikti visi nepieciešamie precizējumi un papildinājumi, saskaņot Izpildītāja iesniegtās sniedzamā Pakalpojuma sagataves;
3.2.6. neparakstīt Aktu un neapmaksāt rēķinu, ja Pakalpojuma izpildes laikā konstatēti trūkumi līdz trūkumu novēršanas brīdim.
3.3. Ja Plānā nepieciešami precizējumi vai izmaiņas, Puses par to vienojas 10 (desmit) darba dienu laikā, bet ne vēlāk kā 3 (trīs) darba dienas pirms nepieciešamajām izmaiņām.
4.  Pušu atbildība
4.1. Puses ir atbildīgas par Līgumā noteikto saistību neizpildi vai nepienācīgu izpildi, un tās apņemas atlīdzināt viena otrai visus šai sakarā radušos zaudējumus.
4.2. Strīdus, kas rodas starp Pusēm Līguma izpildes laikā, Puses risina savstarpēju pārrunu ceļā. Ja strīdu nav iespējams atrisināt savstarpēju pārrunu ceļā, strīdus izšķir Latvijas Republikas tiesā, Latvijas Republikas normatīvajos aktos paredzētajā kārtībā.
4.3. Ja Izpildītājs neievēro Plānā noteiktos Pakalpojuma sniegšanas termiņus, tas pēc Pasūtītāja pieprasījuma maksā Pasūtītājam līgumsodu 0,1% (vienas desmitās daļas no procenta) apmērā no 2.1. apakšpunktā minētās Līguma summas par katru nokavēto dienu. Izpildītājam piemērotā līgumsoda summa nevar pārsniegt 10% (desmit procentus) no Līguma summas.
4.4. Ja Pasūtītājs neievēro šajā Līgumā noteikto apmaksas termiņu, Izpildītājs ir tiesīgs no Pasūtītāja pieprasīt līgumsodu 0,1% (vienas desmitās daļas no procenta) apmērā no neapmaksātā rēķina summas par katru nokavēto dienu, bet ne vairāk kā 10% (desmit procentus) no neapmaksātās summas.
4.5. Līgumsoda samaksa neatbrīvo Puses no Līgumā noteikto saistību izpildes.
4.6. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata epidēmijas, pandēmijas, dabas stihijas (zemestrīces, plūdus, un tml.), ugunsgrēkus, jebkāda veida karadarbību, terora aktus, blokādes, embargo, streikus (izņemot Pušu darbinieku streikus).
4.7. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
4.8. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (trīs) dienu laikā, skaitot no šādu apstākļu iestāšanās vai izbeigšanās.
4.9. Nepārvaramas varas apstākļu iestāšanas gadījumā Puses 5 (piecu) darba dienu laikā vienojas par Līgumā noteikto saistību izpildes termiņa grozīšanu vai Līguma izbeigšanu.
5. Intelektuālā īpašuma tiesības
5.1. Intelektuālā īpašuma tiesības, kas rodas, tiek radītas vai tiek iegūtas Līguma izpildes laikā, pieder Pasūtītājam pēc Līguma summas samaksas par sniegto Pakalpojumu. 
5.2. Intelektuālais īpašums šī Līguma izpratnē ir ne tikai autortiesības, preču zīmes, patenti, dizains, tirdzniecības zīmes, modeļi, bet arī visas citas intelektuālā īpašuma tiesības, kas ir attiecināmas uz Pakalpojuma izstrādi un tās izstrādes laikā sagatavotajiem rezultātiem vai to atsevišķām daļām, kas ir intelektuālā īpašuma tiesību objekti. 
5.3. Izpildītājs apliecina, ka sniegtais Pakalpojums, tā rezultāti vai to atsevišķas tā daļas, kas ir intelektuālā īpašuma tiesību objekti, nepārkāpj un/vai neaizskar nekādas trešo personu intelektuālā īpašuma tiesības. 
5.4. Izpildītājs apliecina, ka tas ir ieguvis intelektuālā īpašuma tiesības, kas nepieciešamas Pakalpojuma izpildei tādā apmērā, kas ir pietiekams Līgumā noteikto saistību izpildei, kā arī nodrošina Pasūtītājam pilnīgu rīcību ar sniegtā Pakalpojuma rezultātu, kā arī to turpmāko izmantošanu, ņemot vērā Līgumā noteiktos izņēmumus. 
5.5. Ja Līguma izpilde ir saistīta ar trešo personu intelektuālā īpašuma tiesību izmantošanu, parakstot šo Līgumu, Izpildītājs apliecina, ka tas var nodrošināt visu nepieciešamo licenču saņemšanu, kas var būt nepieciešamas Pakalpojuma vai atsevišķas tā daļas  lietošanai, un Pasūtītājam jebkurā laikā, izmantojot savus resursus, ir iespēja pārliecināties par šo apliecinājumu patiesumu. 
5.6. Ja Līguma izpildes laikā Izpildītāja vainas dēļ tiek radīts trešo personu intelektuālo tiesību aizskārums, Izpildītājs: 
5.6.1. bez maksas nekavējoties novērš jebkādu trešo personu tiesību aizskārumu; 
5.6.2.  pēc Pasūtītāja pieprasījuma uz sava rēķina aizstāv Pasūtītāju, ja trešās personas cēlušas prasījumus par intelektuālo tiesību aizskārumu; 
5.6.3. sedz Pasūtītāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajiem prasījumiem par intelektuālo tiesību aizskārumu. 
5.7. Līguma 5.6. apakšpunktā minētie pienākumi netiek ierobežoti ne laikā, ne atbildības apjomā.
6. Konfidencialitāte un fizisko personu datu apstrāde
6.1. Visa un jebkāda informācija, ko Puse sniedz otrai Pusei Līguma izpildes laikā vai arī tā atklājas pildot Līguma saistības, un Līguma izpildes rezultāti, kā arī jebkura šīs informācijas daļa, tai skaitā, bet ne tikai informācija par puses darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio – vizuālā un jebkurā citā veidā uzglabāta informācija, kā arī informācija par Līguma izpildi tiek atzīta un uzskatīta par konfidenciālu.
6.2. Pusēm nav tiesību izpaust informāciju, kas Pakalpojuma īstenošanas laikā gūta no otras Puses, trešajām personām bez Puses rakstiskas piekrišanas saņemšanas. Pusēm ar vislielāko rūpību un uzmanību ir jārūpējas par informācijas drošību un aizsardzību, lai pilnībā izslēgtu iespēju trešajām personām piekļūt pie konfidenciālas informācijas.
6.3. Līguma ietvaros konfidenciālo informāciju ir tiesīgs izmantot tikai Izpildītājs un tā speciālisti, ja vien Līgumā nav noteikts savādāk vai Puses Līguma darbības laikā rakstiski nevienojas citādi.
6.4. Pušu pienākums ir nodrošināt, ka tā darbinieki, kuri izmantos otras Puses konfidenciālo informāciju, saņems un izmantos to vienīgi šī Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Izpildītājam šajā Līgumā.
6.5. Pušu informācijas izpaušana netiks uzskatīta par šī Līguma noteikumu pārkāpumu, ja informācija tiek izpausta Latvijas Republikas normatīvajos aktos noteiktajos gadījumos, apjomā un kārtībā.
6.6. Šīs Līguma sadaļas noteikumi ir spēkā arī pēc Līguma darbības termiņa beigām vai tam zaudējot spēku, bez termiņa ierobežojumiem.
6.7. Līguma konfidencialitātes noteikumi nekādā gadījumā nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem darbu rezultātiem, kurus Līguma izpildes gaitā Izpildītājs ir sagatavojis un nodevis Pasūtītājam. Materiālu un citu darbu rezultātu izmantošanai pēc Pasūtītāja ieskatiem nav nepieciešama rakstiska Izpildītāja piekrišanas saņemšana. Šādi materiāli ir izmantojami tikai ar norādi, kas ir šī materiāla autors.
6.8. Puses Līguma izpildes ietvaros, izņemot Līguma 5. pielikumā noteiktajam, kā atsevišķi pārziņi apstrādā datu subjekta personas datus un īpašu kategoriju personas datus Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula). Puses apņemas Līguma izpildē īstenot tādus tehniskus un organizatoriskus pasākumus, lai aizsargātu Pakalpojuma saņēmēja personu datus, īpašu kategoriju personas datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Regulu. Puses paredz šo pasākumu nepārtrauktu pārskatīšanu, lai nodrošinātu nepārtrauktu personas datu apstrādes sistēmu un pakalpojumu konfidencialitāti, integritāti, pieejamību un noturību.
6.9. Visi trešo personu prasījumi, kas var rasties šī Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties.
6.10. Pasūtītājs kā pārzinis veiks Izpildītāja datu subjektu personas datu (Izpildītāja paraksttiesīgās personas un kontaktpersonas identificējošās informācijas, kontaktinformācijas, maksājuma datos ietvertās un ar Līguma izpildi saistītās informācijas) apstrādi Līguma noslēgšanas un izpildes nolūkā. Personas datu sniegšana un apstrāde ir obligāts priekšnoteikums Līguma noslēgšanai un izpildei. Neveicot personas datu apstrādi, Līguma noslēgšana un izpilde nav iespējama.
6.11. Pasūtītājs datu subjekta personas datus glabās vismaz 10 (desmit) gadus no līgumsaistību pilnīgas izpildes. Datu subjektiem ir tiesības pieprasīt no Pasūtītāja piekļuvi saviem personas datiem, to labošanu, dzēšanu, apstrādes ierobežošanu, kā arī tiesības iesniegt sūdzību uzraudzības iestādei. Plašāka informācija par šīs datu apstrādes aspektiem ir pieejama Pasūtītāja privātuma politikā, kas atrodama Pasūtītāja mājaslapā internetā sadaļā “Personas datu apstrāde”.


7. Nepārvarama vara
7.1. Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei savu no Līguma izrietošo saistību izpildi neiespējamu.
7.2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma, par ko ir saņemta izziņa no kompetentās institūcijas par nepārvaramas varas apstākļu esamību (ja tāda noteikta), ja Puse, kuru ietekmējis šāds notikums, ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma nosacījumus, un ir informējusi otru Pusi pēc iespējas ātrāk, bet ne vēlāk kā 3 (trīs) darba dienu laikā par šāda notikuma iestāšanos, ziņojumam pievienojot kompetentās iestādes izsniegtu izziņu, kura satur minēto apstākļu apstiprinājumu un raksturojumu.
7.3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevumus, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
7.4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.
7.5. Ja Puse nokavē Līguma 7.2. apakšpunktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramu varu.
7.6. Nepārvaramas varas gadījumā Līgumā noteiktais samaksas termiņš, neveicot līgumsoda aprēķinu, tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi.
7.7. Nepārvaramas varas gadījumā neviena Puse nevar prasīt atlīdzināt zaudējumus, kas radušies Līguma izbeigšanas gadījumā.
8. Līguma darbības termiņš, grozīšana un līguma izbeigšana
8.1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
8.2. Puses savstarpēji vienojoties, ir tiesīgas izdarīt izmaiņas Līgumā, ievērojot PIL 61. pantā noteikto attiecībā uz grozījumu veikšanu. 
8.3. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai šajā Līguma sadaļā un PIL 61.panta trešajā daļā minētajos gadījumos:
 8.3.1. Pasūtītājam ir nepieciešami papildu pakalpojumi, kas nebija iekļauti sākotnējā Iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto pakalpojumiem, vai piegādātāja maiņa radītu ievērojamas grūtības;
8.3.2.  Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
8.3.3. iepirkumā izraudzīto pretendentu (līgumslēdzēju pusi) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas šā likuma 42. panta otrajā daļā (izņemot 8. un 9.punktu) paredzētie izslēgšanas  noteikumi.    
8.4. Pasūtītājam ir tiesības vienpusēji atkāpties no Līguma, 10 (desmit) darba dienas iepriekš par to brīdinot Izpildītāju, ja:
8.4.1.  Līguma izpildījums neatbilst Līguma prasībām, tostarp darba uzdevumam, un šī neatbilstība nav vai nevar tikt novērsta Līgumā paredzētajā termiņā un par to ir sastādīts neatbilsības akts;
8.4.2. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
8.4.3. Izpildītājs Līguma noslēgšanas vai Līguma izpildes laikā veicis prettiesisku darbību;
8.4.4. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
8.4.5. Izpildītājs pārkāpj vai nepilda citu Līgumā paredzētu pienākumu;
8.4.6. Izpildītājs Pasūtītājam nodarījis zaudējumus vai kaitējis reputācijai;
8.4.7. pēc vienas no Puses rakstveida paziņojuma saņemšanas dienas, ja turpmāko Līguma izpildi padara neiespējamu vai iestājas Līguma 4.9. apakšpunkta nosacījums, kas nepieļauj turpmāku Līguma izpildi;
8.4.8. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē;
8.4.9. Izpildītājs ir būtiski nokavējis izpildes termiņu (vairāk par 10 (desmit) dienām) un termiņa kavējumā nav vainojams pats Pasūtītājs;
8.4.10. ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.4.11. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz līguma slēgšanu vai izpildi;
8.4.12. citos Līgumā noteiktajos gadījumos;
8.4.13. ārējā normatīvajā aktā noteiktajos gadījumos.
8.5. Līguma vienpusēja izbeigšana, apturēšana vai atteikšanās no Līguma saistību izpildes Puses neatbrīvo no Līgumā noteikto zaudējumu vai nodarītā kaitējuma atlīdzības pienākuma.
8.6. Līgums var tikt izbeigts pirms termiņa pusēm rakstveidā vienojoties Publisko iepirkumu likumā noteiktajā gadījumā.
8.7. Izpildītājam ir tiesības vienpusēji izbeigt Līgumu pirms termiņa, brīdinot Pasūtītāju vienu mēnesi iepriekš. Izpildītājs vienpusējas Līguma izbeigšanas gadījumā maksā Pasūtītājam līgumsodu 10% (demit procentu) apmērā no Līguma summas.
9. Apakšuzņēmēju un personāla nomaiņa
9.1. Izpildītājs nav tiesīgs bez saskaņošanas ar Pasūtītāju veikt piedāvājumā norādītā apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
9.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
9.2.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta otrajā (izņemot 8. un 9. apakšpunktu) daļā minētajiem pretendentu izslēgšanas gadījumiem;
9.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro no kopējās iepirkuma līguma vērtības, atbilst PIL 42. panta otrajā (izņemot 8. un 9. apakšpunktu) daļā minētajiem pretendentu izslēgšanas gadījumiem;
9.2.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.4. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 7. sadaļas noteikumiem.
9.5. Personālu, par kuru Izpildītājs sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis iepirkuma ietvaros, drīkst nomainīt tikai ar Pasūtītāja rakstveida piekrišanu.
9.6. Pasūtītājs nepiekrīt personāla nomaiņai vai jauna personāla iesaistei, ja Izpildītāja piedāvātais personāls neatbilst iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, izvēloties piedāvājumu.
9.7. Pasūtītājs atļauj veikt Izpildītāja personāla nomaiņu vai jauna personāla iesaistīšanu Līguma izpildē 5 (piecu) darbdienu laikā pēc tam, kad Izpildītājs ir iesniedzis visu informāciju, kas nepieciešama lēmuma pieņemšanai.
9.8. Ja Izpildītājs ir iecerējis veikt personāla un/vai apakšuzņēmēju nomaiņu, Izpildītājs vismaz 5 (piecas) darba dienas iepriekš pirms plānotās nomaiņas rakstveidā par to informē Pasūtītāju. Ja Līguma izpildes laikā ir radušies objektīvi apstākļi, kuru dēļ nav iespējams ievērot šajā punktā noteikto termiņu, Izpildītājs par personāla un/vai apakšuzņēmēju nomaiņu nekavējoties informē Pasūtītāja kontaktpersonu pa elektronisko pastu.
10. Noslēguma noteikumi
7. 
8. 
9. 
10.1. Visi Līguma pielikumi un grozījumi ir spēkā, ja tie noformēti rakstveidā un ir abu Pušu parakstīti, ja Līgums nenosaka citādi. Līguma pielikumi un grozījumi ar to parakstīšanas brīdi kļūst par Līguma neatņemamu sastāvdaļu. 
10.2. Pusēm ir pienākums nekavējoties rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktajām Pušu kontaktpersonām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
10.3. Puses nav tiesīgas izpaust trešajām personām otras Puses konfidenciāla rakstura informāciju, kas, veicot Līguma izpildi, nonākusi to rīcībā. Šis noteikums neattiecas uz vispārpieejamas informācijas izpaušanu un gadījumiem, kad kādai no Pusēm normatīvajos aktos uzlikts par pienākumu sniegt pieprasīto informāciju.
10.4. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām, izņemot gadījumus, kad Pušu saistības pārņem tās likumīgais saistību un tiesību pārņēmējs.
10.5. Strīdus, kuri rodas saistībā ar Līgumu, Puses risina savstarpējo sarunu ceļā. Ja vienošanās netiek panākta, strīda izskatīšana tiek nodota Latvijas Republikas tiesā normatīvajos aktos noteiktajā kārtībā.
10.6. Pretenzijas, kas saistītas ar līgumsaistību izpildi, tiek izskatītas 10 (desmit) darba dienu laikā, skaitot no rakstiskās pretenzijas saņemšanas dienas. 
10.7. Izpildītāja par Līguma izpildes kontroli atbildīgā kontaktpersona ir sabiedrības ar ierobežotu atbildību “Komunikācijas aģentūra” klientu servisa vadītāja un stratēģiskā konsultante Evita Bille, tālr. +371 29448051, e-pasta adrese evita.bille@ka.lv
10.8. Pasūtītāja par Līguma izpildes kontroli atbildīgā kontaktpersona ir Labklājības ministrijas Bērnu un ģimenes politikas departamenta vecākā eksperte Jana Sīpola, tālr. +371 67782950, e-pasta adrese jana.sipola@lm.gov.lv
10.9. Pasūtītāja kontaktpersonai ir tiesības Pasūtītāja vārdā veikt Līguma 3.2.4 līdz 3.2.6. apakšpunktā noteiktās darbības, parakstīt Līgumā noteiktos aktus, kā arī risināt citus ar Līguma izpildi saistītus organizatoriskus jautājumus.
10.10. Līgums sagatavots latviešu valodā un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienota laika zīmoga datums un laiks.
10.11. Līgumam pievienots, un tā neatņemama sastāvdaļa ir:
10.11.1. Tehniskā specifikācija (1. pielikums)
10.11.2. Tehniskais piedāvājums (2. pielikums)
10.11.3. Finanšu piedāvājums (3. pielikums)
10.11.4. Piesaistītā personāla saraksts (4. pielikums)
10.11.5. Nodošanas pieņemšanas akta veidne (5. pielikums)
10.11.6. Vienošanās par fizisko personu datu apstrādi (6. pielikums).

